Copeland (Cumbria)

Copeland er et administrativt distrikt og borough i Cumbria, England. Administrasjonssenteret er Whitehaven. Det ble opprettet 1. april 1974 ved at bydistriktet Whitehaven ble slått sammen med landdistriktene Ennerdale og Millom. 

Navnet er et alternativt navn for kretsen Allerdale above Derwent, og denne formen ble valgt får å unngå forveksling med distriktet Allerdale, som dekker deler av Allerdale above Derwent og hele Allerdale below Derwent. I henhold til folketellingen i 2011 var det 70 603 innbyggere i distriktet.

Stedsnavn 
Det er ulike forklaringer på stedsnavnet. I henhold til et dokument utstedt på den tiden da våpenskjoldet ble opprettet er navnet avledet fra kaupland i betydningen kjøpt land, engelsk «bought land», og forklart ved at et område av skogen ble kjøpt fra eiendommen til nonneklosteret St Bees Priory. Imidlertid synes dette å være en forklaring basert på likhet i ord, og således ikke nødvendigvis riktig. Angus Winchester hevder at stedsnavnet er oppstått under tiden til den irsk-norrøne innvandringen til området på 900-tallet. I henhold til den forklaringen ble området kjøpt av kongedømmet Strathclyde, muligens med bytte fra Irland. Geoffrey Hodgson har argumentert at denne norrøne innvandringen fra Irland forklarer den høye frekvensen av etternavnet Hodgson i området.

Referanser

Litteratur 
 Hodgson, Geoffrey M. (2008): Hodgson Saga, andre utgave, Standon, Hertfordshire: Martlet Books.
 Wainwright, F. T. (1975): Scandinavian England: Collected Papers, Chichester: Phillimore.
 Winchester, Angus J. L. (1985): «The Multiple Estate: A Framework for the Evolution of Settlement in Anglo-Saxon and Scandinavian Cumbria» i: Baldwin, John R. & Whyte, Ian D., red. (1985): The Scandinavians in Cumbria, Edinburgh: The Scottish Society for Northern Studies, s. 89–101.

Distrikter i Nordvest-England
Cumbria